Samsung introducerer ViewFinity S9

Samsung har fremvist ViewFinity S9 skærmen, målrettet grafisk arbejde og fotoredigering, under CES 2023 i Las Vegas. Der er også nye gaming-skærme i Odyssey-serien.

ViewFinity S9 er Samsungs bud på en premium monitor, til de folk der arbejder med visuelt content.

Skærmen er på 27″ med en høj opløsning på 5120×2880 pixels. Den har et IPS-panel med en mat finish, for at reducere genskin. Displayet dækker desuden 99 procent af DCI-P3 farveskalaen.

Samsung ViewFinity S9 understøtte flere forskellige tilslutninger, herunder HDMI, Thunderbolt 4, USB-C og DisplayPort. Derudover kan den oplade bærbare computere med op til 96 watt. Et 4K-webcam er også indbygget i toppen af skærmen.

Skærmens slanke design og udstøbning i metal er i tråd med konkurrenterne, såsom Apples Studio Display og Dell UltraSharp-serien.

Samsung har afsløret næsten alt om skærmen, bortset fra pris og lancering. Det nævnes dog, at skærmen lanceres tidligt på året.

Nye Odyssey gaming-skærme og Smart Monitor M8

Udover ViewFinity S9, har Samsung også løftet sløret for et par skærme målrettet gaming: Odyssey Neo G9 (57″) og Odyssey OLED G9 (49″).

Smart Monitor M8 er skærm målrettet produktivitet og underholdning, med indbygget smart tv og medfølgende fjernbetjening.

Læs mere om skærmene her.